# 1917 (pel·lícula)

1917 és una pel·lícula bèl·lica de l'any 2019, dirigida i produïda per Sam Mendes, qui va escriure el guió amb Krysty Wilson-Cairns. La pel·lícula és protagonitzada per George MacKay, Dean-Charles Chapman, Mark Strong, Andrew Scott, Richard Madden, Claire Duburcq, Colin Firth i Benedict Cumberbatch. Està basada, en part, en una anècdota explicada a Mendes pel seu avi patern, Alfred Mendes. Ha estat doblada i subtitulada al català.
La filmació va tenir lloc a Escòcia i Anglaterra, d'abril a juny de 2019. El director de fotografia Roger Deakins va implementar l'ús de preses llargues perquè tota la pel·lícula es vegi com una sola presa contínua.

## Sinopsi

En l'apogeu de la Primera Guerra Mundial durant la primavera de 1917 al nord de França, dos joves soldats britànics, Schofield i Blake, tenen la missió de lliurar un missatge en mà al 2n Batalló del Regiment de Devonshire, cancel·lant el seu atac planejat contra les forces alemanyes. Els alemanys han fingit retirar-se a la línia Hindenburg i estan preparats per emboscar al batalló de 1.600 homes, el germà de Blake entre ells.
Schofield i Blake creuen la terra de ningú i arriben al front alemany original, trobant les trinxeres abandonades. Les trinxeres resulten estar minades i l'explosió resultant gairebé mata a Schofield; sobreviu gràcies a Blake, que el desenterra de la runa i el treu dels búnquers que s'esfondren.
Els dos arriben a una granja abandonada, on presencien un combat aeri. Un avió alemany s'estavella a la granja, i Schofield i Blake intenten salvar el pilot caigut. No obstant això, el pilot apunyala Blake, ferint-lo letalment. Schofield mata el pilot i consola a Blake mentre mor, abans de continuar amb la missió tot sol. El recull un contingent britànic que passa i el deixa a prop del poble bombardejat d'Écoust-Saint-Mein.
A Écoust, Schofield és atacat per un franctirador alemany. Ell rastreja i mata el franctirador, però és ferit per una bala en el procés, just quan el soldat alemany intentava disparar-li al cap; el seu casc el salva. Després d'unes hores inconscient pel tret, recupera la consciència ja de nit i ensopega amb l'amagatall d'una dona francesa i un nadó, per als que deixa la llet de la granja on havia estat prèviament i alguns dels seus propis subministraments. Continuant amb la seva missió, Schofield escapa d'un soldat alemany llançant-se al riu.
Schofield arriba al segon batalló al matí només per descobrir que l'atac ja ha començat, i que el germà de Blake es troba entre la primera onada a punt d'arribar al cim. Corre pel camp de batalla per aconseguir trobar el comandant del batalló, el coronel Mackenzie, i l'atac es suspèn. Schofield després localitza al germà de Blake, que està il·lès, i li dona la notícia de la mort de Blake. El germà de Blake s'entristeix per la notícia, però agraeix a Schofield els seus esforços, qui s'allunya i s'asseu al costat d'un arbre per descansar després de dur a terme la missió.

## Repartiment

* George MacKay com a soldat Schofield
* Dean-Charles Chapman com a soldat Blake
* Mark Strong com a capità Smith
* Andrew Scott com a tinent Leslie
* Richard Madden com a tinent Blake
* Claire Duburcq com Lauri
* Colin Firth com a general Erinmore
* Benedict Cumberbatch com a coronel Mackenzie
* Daniel Mays com a sergent Sanders
* Adrian Scarborough com a major Hepburn
* Jamie Parker com a tinent Richards
* Michael Jibson com a tinent Hutton
* Richard McCabe com a coronel Collins
* Nabhaan Rizwan com Sepoy
* Michael Cornelius com a soldat Cornelius

## Producció

El juny de 2018 es va anunciar que Amblin Partners havia adquirit el projecte de la pel·lícula, que s'ambientaria durant la Primera Guerra Mundial, amb Sam Mendes com a director i com a autor del guió al costat de Krysty Wilson-Cairns. El setembre de 2018, es va informar que Tom Holland tenia converses per protagonitzar la pel·lícula el setembre de 2018, i a octubre es va donar a conèixer que Roger Deakins es reuniria amb Mendes per treballar com a director de fotografia a la película. George MacKay i Dean- Charles Chapman van entrar en negociacions per protagonitzar la pel·lícula aquest mateix mes. Thomas Newman va ser contractat per compondre la banda sonora de la pel·lícula el març de 2019. Aquest mateix mes, Benedict Cumberbatch, Colin Firth, Mark Strong, Richard Madden, Andrew Scott, Daniel Mays, Adrian Scarborough, Jamie Parker, Nabhaan Rizwan i Claire Duburcq es van unir al ventall de la pel·lícula a principis de 2019.

### Rodatge

El rodatge va començar l'1 d'abril de 2019 i va continuar fins al juny de 2019 a Wiltshire, Hankley Common i Govan, Escòcia, així com en els Estudis Shepperton. La idea de filmar a Salisbury Plain va aixecar polèmica entre alguns conservacionistes, que consideraven que la producció podria pertorbar restes encara per descobrir a la zona, per la qual cosa van sol·licitar que es realitzés una enquesta abans de començar la construcció de trinxeres al terreny.

## Premis principals

Premis Óscar
| Categoria | Nominats | Resultat |
| Millor pel·lícula | Sam Mendes, Pippa Harris, Jayne Ann Tenggren i Callum McDougall | Nominat |
| Millor direcció | Sam Mendes | Nominat |
| Millor guió original | Sam Mendes, Krysty Wilson-Cairns | Nominat |
| Millor banda sonora original | Thomas Newman | Nominat |
| Millor cinematografia | Roger Deakins | Guanyador |
| Millor so | Mark Taylor, Stuart Wilson | Guanyador |
| Millor edició de so | Oliver Tarney, Rachel Tate | Nominat |
| Millor disseny de producció | Dennis Gassner, Lee Sandales | Nominat |
| Millor maquillatge i perruqueria | Naomi Donne, Tristan Versluis i Rebecca Col·le | Nominat |
| Millor efectes visuals | Guillaurme Richeron, Greg Butler i Dominic Tuohy | Guanyador |
Globus d'Or
| Categoria | Nominats | Resultat |
| Millor pel·lícula - Drama | 1917 | Guanyador |
| Millor director | Sam Mendes | Guanyador |
| Millor banda sonora original | Thomas Newman | Nominat |
Premis BAFTA
| Categoria | Nominats | Resultat |
| Millor pel·lícula | 1917 | Guanyador |
| Millor pel·lícula britànica | 1917 | Guanyador |
| Millor director | Sam Mendes | Guanyador |
| Millor Banda Sonora | Thomas Newman | Nominat |
| Millor fotografia | Roger Deakins | Guanyador |
| Millor maquillatge i perruqueria | 1917 | Nominat |
| Millor disseny de producció | Dennis Gassner i Lee Sandales | Guanyador |
| Millor Efectes Visuals | 1917 | Guanyador |
| Millor So | 1917 | Guanyador |
Premis de la Crítica Cinematogràfica
| Categoria | Nominats | Resultat |
| Millor pel·lícula | 1917 | Nominat |
| Millor director | Sam Mendes | Guanyador |
| Millor pel·lícula d'Acció | 1917 | Nominat |
| Millor Banda Sonora | Thomas Newman | Nominat |
| Millor disseny de producció | Dennis Gassner i Lee Sandales | Nominat |
| Millor fotografia | Roger Deakins | Guanyador |
| Millor edició | Lee Smith | Guanyador |
| Millor Efectes Visuals | 1917 | Nominat |
Premis Satellite
| Categoria | Nominats | Resultat |
| Millor pel·lícula drama | 1917 | Nominat |
| Millor actor drama | George MacKay | Nominat |
| Millor director | Sam Mendes | Nominat |
| Millor Banda Sonora | Thomas Newman | Nominat |
| Millor disseny de producció | Dennis Gassner i Lee Sandales | Nominat |
| Millor fotografia | Roger Deakins | Guanyador |
| Millor edició | Lee Smith | Nominat |
| Millor So | 1917 | Nominat |
National Board of Review
| Categoria | Nominats | Resultat |
| Millor fotografia | Roger Deakins | Guanyador |
* Selecció
* TOP 10 Millors Pel·lícules de l'any 2019
Premis WGA
| Categoria | Nominats | Resultat |
| Millor Guió Original | Sam Mendes i Krysty Wilson-Cairns | Nominat |
American Film Institute (AFI)
* Selecció
* TOP 10 Millors Pel·lícules de l'any 2019
Associació de Crítics de Los Angeles (LAFCA)
| Categoria | Nominats | Resultat |
| Millor Banda Sonora | Thomas Newman | Nominat |
| Millor fotografia | Roger Deakins | Nominat |
Sindicat de Productors (PGA)
| Categoria | Nominats | Resultat |
| Millor pel·lícula | 1917 | Guanyador |
Associació de Crítics de Chicago
| Categoria | Nominats | Resultat |
| Millor Banda Sonora | Thomas Newman | Nominat |
| Millor fotografia | Roger Deakins | Guanyador |
| Millor edició | Lee Smith | Nominat |
| Millor Efectes Visuals | 1917 | Nominat |
| Millor direcció artística | 1917 | Nominat |

## Precisió històrica

La pel·lícula es va inspirar en l'Operació Alberich, una retirada alemanya a noves posicions a la línia Hindenburg, més curta i més fàcil de defensar, que va tenir lloc entre el 9 de febrer i el 20 de març de 1917. Tanmateix, els personatges principals i secundaris semblen ser ficticis.
L'historiador militar Jeremy Banning va escriure: "No tindria sentit, tal com mostra la pel·lícula, tenir alguns batallons a nou milles més enllà de l'antiga línia alemanya i d'altres aparentment desconeixedors de si aquesta línia estava formada [...] Pel que fa a l'assalt de la Devons, cap unitat atacaria sense un suport d'artilleria adequat".
Contràriament a la representació de la pel·lícula, el nombre de soldats negres que servien directament a l'Exèrcit britànic era desconegut però insignificant, ja que la població negra a la Gran Bretanya en aquell temps era petita. En canvi, la majoria de les tropes negres que van participar en l'esforç de guerra britànic van servir en els seus propis regiments colonials des d'Àfrica i les Índies Occidentals. Més de 15.000 homes de les Índies Occidentals Britàniques es van allistar a l'exèrcit durant la Primera Guerra Mundial, i el 1915 es van organitzar en el Regiment de les Índies Occidentals Britàniques. El regiment va servir al front de l'Orient Mitjà, incloent la campanya del Sinaí i Palestina i la campanya de Mesopotàmia. Els sikhs indis també haurien servit en els seus propis regiments com a part de l'Exèrcit indi britànic, no com a individus a les files dels regiments i cos britànics. A finals de 1915, les formacions d'infanteria índies havien estat retirades del front occidental i enviades a l'Orient Mitjà.

## Referències

* ↑ «"1917”: las historias del abuelo de Sam Mendes que inspiraron la película» (en castellà), 03-02-2020. [Consulta: 14 abril 2020].
* ↑ «1917». Goita què fan, ara!. [Consulta: 30 març 2023].
* ↑ Jr, Mike Fleming; Jr, Mike Fleming. «Amblin, Sam Mendes Set WWI Drama ‘1917’ As His First Directing Effort Since James Bond Pics ‘Spectre’ & ‘Skyfall'» (en anglès), 18-06-2018. [Consulta: 6 febrer 2020].
* ↑ «Tom Holland In Talks To Star In Sam Mendes' WWI Drama 1917» (en anglès), 05-09-2018. [Consulta: 6 febrer 2020].
* ↑ «Oscar-Winning ‘Blade Runner 2049’ Cinematographer Roger Deakins Might Reunite With Sam Mendes For WWI Movie ‘1917’» (en anglès), 24-10-2018. [Consulta: 6 febrer 2020].
* ↑ Jr, Mike Fleming; Jr, Mike Fleming. «George MacKay, ‘GOT’s Dean-Charles Chapman In Talks For Leads In Sam Mendes WWI Pic ‘1917’» (en anglès), 26-10-2018. [Consulta: 6 febrer 2020].
* ↑ «Colin Firth, Benedict Cumberbatch Join Sam Mendes' WWI Movie '1917'» (en anglès). [Consulta: 6 febrer 2020].
* ↑ «Chance to star in Hollywood movie filming in Wiltshire» (en anglès), 04-01-2019. [Consulta: 6 febrer 2020].
* ↑ «World War One film to begin production on Hankley Common» (en anglès), 18-02-2019. [Consulta: 6 febrer 2020].
* ↑ Diamond, Claire «Spielberg movie wants to film in Glasgow» (en anglès). BBC News, 19-02-2019.
* ↑ Pulver, Andrew «Spielberg and Mendes Stonehenge war film plans hit by locals' objections» (en anglès). The Guardian, 06-02-2019. ISSN: 0261-3077.
* ↑ D'Alessandro, Anthony; D'Alessandro, Anthony. «Sam Mendes' ‘1917’ Nears Production: Mark Strong, Colin Firth, Benedict Cumberbatch & More Join Cast» (en anglès), 28-03-2019. [Consulta: 6 febrer 2020].
* ↑ «Oscars 2020 nominees». Oscars.org. [Consulta: 13 gener 2020].
* ↑ Nordyke, Kimberly; Konerman, Jennifer; Howardwork, Annie «Golden Globes: Full List of Nominations» (en anglès). The Hollywood Reporter, 09-12-2019 [Consulta: 3 febrer 2022].
* ↑ «Winners & Nominees 2020» (en anglès). Hollywood Foreign Press Association. Arxivat de l'original el 2 gener 2020. [Consulta: 3 febrer 2022].
* ↑ Ritman, Alex «'Joker' Leads BAFTA 2020 Nominations» (en anglès). The Hollywood Reporter, 06-01-2020 [Consulta: 3 febrer 2022].
* ↑ «2020 EE British Academy Film Awards: The Winners» (en anglès). British Academy of Film and Television Arts. Arxivat de l'original el 7 gener 2020. [Consulta: 3 febrer 2022].
* ↑ Malkin, Marc «Critics' Choice: 'The Irishman,' 'Once Upon a Time in Hollywood' Lead Movie Nominations» (en anglès). Variety, 08-12-2019 [Consulta: 3 febrer 2022].
* ↑ «International Press Academy The 24th Annual Satellite Awards» (en anglès). International Press Academy, 02-12-2019. Arxivat de l'original el 3 desembre 2019. [Consulta: 3 febrer 2022].
* ↑ Lewis, Hilary «‘The Irishman’ Named Best Film by National Board of Review» (en anglès). The Hollywood Reporter, 03-12-2019 [Consulta: 3 febrer 2022].
* ↑ Lewis, Hilary; Sinha-Roy, Piya; Nordyke, Kimberly «Writers Guild Awards: '1917,' 'Parasite,' 'Little Women' Among Film Nominees» (en anglès). The Hollywood Reporter, 06-01-2020 [Consulta: 3 febrer 2022].
* ↑ Nolfl, Joey «AFI top 10 raises Joker, Little Women, more in Oscar race» (en anglès). Entertainment Weekly, 04-12-2019 [Consulta: 3 febrer 2022].
* ↑ Nyren, Erin «'Parasite' Named Best Film of 2019 by L.A. Film Critics Association» (en anglès). Variety, 08-12-2019 [Consulta: 3 febrer 2022].
* ↑ B. Vary, Adam «‘1917,’ ‘Succession’ Among Top PGA Award Winners» (en anglès). Variety, 18-01-2020 [Consulta: 3 febrer 2022].
* ↑ «Once Upon a Time... in Hollywood Leads Chicago Film Critics Association 2019 Award Nominations» (en anglès), 12-12-2019. Arxivat de l'original el 12 desembre 2019. [Consulta: 3 febrer 2022].
* ↑ Bennett, Anita «Chicago Film Critics Give Best Picture To ‘Parasite’ And Best Director To Bong Joon Ho» (en anglès). Deadline Hollywood, 14-12-2019 [Consulta: 3 febrer 2022].
* ↑ «Operation Alberich, the campaign that inspired Sam Mendes' 1917». History.co.uk [Consulta: 12 febrer 2020].
* ↑ Simkins, P.; Jukes, G.; Hickey, M. The First World War: The War to End All Wars. Oxford: Osprey, 2003, p. 111–119. ISBN 978-1-84176-738-3 [Consulta: 16 gener 2021].
* ↑ «1917 was Inspired by a True Story Sam Mendes' Grandfather Told to Him». History vs. Hollywood [Consulta: 12 febrer 2020].
* ↑ «"A staggering tour de force – but an opportunity missed": a historian's review of the film 1917». HistoryExtra, 14-01-2020 [Consulta: 12 febrer 2020].
* ↑ «Experiences of colonial troops». British Library, 29-01-2014 [Consulta: 14 novembre 2020]. Arxivat 14 de gener 2021 a Wayback Machine.
* 1 2 «Fact-checking 1917: how historically accurate is Sam Mendes's First World War film?». The Daily Telegraph, 10-02-2020 [Consulta: 12 febrer 2020].
* ↑ Storm, Eric; Tuma, Ali Al. Colonial Soldiers in Europe, 1914–1945: "Aliens in Uniform" in Wartime Societies, 22 desembre 2015, p. 97–102. ISBN 9781317330981 [Consulta: 6 octubre 2020].
* ↑ «How accurate is Sam Mendes's film, 1917?». The Times, 06-01-2020 [Consulta: 12 febrer 2020].
* ↑ Tucker, Spencer; Roberts, Priscilla Mary. Encyclopedia of World War I, p. 508.
* ↑ Quiroga, Stefan Aguirre «Race, Battlefield 1 and the White Mythic Space of the First World War.». Alicante Journal of English Studies, 31, 2019, pàg. 187–193. Arxivat de l'original el 14 gener 2021 [Consulta: 23 octubre 2020].
* ↑ «India and the Western Front». [Consulta: 12 febrer 2020].

## Enllaços externs

* 1917 - Lloc web oficial (anglès)
* 1917 a Goita què fan, ara!